কন্নড় অভিনেত্রীর সৌন্দর্যার মৃত্যুতে ২১ বছর পর খুনের অভিযোগ

ওয়েব ডেস্ক: অমিতাভ বচ্চন (Amitabh Bachchan) অভিনীত সূর্যবংশম (Sooryavansham) সিনেমার অভিনেত্রী সৌন্দর্যার (Soundarya) মৃত্যু হয়েছিল বিমান দুর্ঘটনায়। মৃত্যুর ২১ বছর পরে অভিযোগ উঠল তাঁর মৃত্যু সাধারণ দুর্ঘটনা ছিল না। তাঁকে খুন করা হয়েছে। এর জন্য অভিযোগের আঙুল তোলা হয়েছে তেলুগু সিনেমার কিংবন্তী অভিনেতা মোহনবাবুর দিকে। অন্ধ্রপ্রদেশের (Andhrapradesh) খাম্মাম জেলায় এই ঘটনায় পুলিশে অভিযোগ দায়ের হয়েছে। সম্পত্তিগত বিবাদেই এই ঘটনা বলে অভিযোগপত্রে দাবি করা হয়েছে।

চিট্টিমাল্লু নামে এক অভিযোগকারী জানিয়েছেন, সামশাবাদে গ্রামে ১৮ বিঘে জমি বিক্রির জন্য অভিনেত্রী সৌন্দর্যা ও তাঁর ভাইকে চাপ দিয়েছিলেন মোহনবাবু। সেই জমি দিতে রাজি না হওয়ায় খুন করা হয়েছে। দেখা গিয়েছে, অভিনেত্রীর মৃত্যুর পর ওই জমি মোহনবাবু দখল করেছেন। তবে পুলিশ সূত্রে জানা গিয়েছে, অভিযোগ দায়ের হলেও। তথ্য খতিয়ে দেখা হচ্ছে। এখনও ওই ঘটনায় এফআইআর দায়ের হয়নি। অভিনেত্রী ও তাঁর ভাই ২০০৪ সালের ১৭ এপ্রিল করিমনগর যাওয়ার পথে ওই ঘটনা ঘটে।

আরও পড়ুন: স্বামী মার্কিন ভাইস প্রেসিডেন্টের সঙ্গে ভারত সফরে অন্ধ্রের ঊষা

অভিযোগকারী মৃত্যুর তদন্ত ছাড়াও ওই জমি যাতে রাজ্য সরকার বাজেয়াপ্ত করে সেই বিষয়ে অভিযোগ জানিয়েছেন। এই অভিযোগ জানানোর পরে অভিযোগকারী পুলিশের নিরাপত্তাও চেযেছে । উল্লেখ্য, এই সিনেমায় অভিনয় করেছিলেন টলিউডের দিদি নম্বর ওয়ান রচনা বন্দ্যোপাধ্যায়ও। মোহানবাবুর সঙ্গে তাঁর ছেলের পারিবারিক সম্পত্তিগত বিবাদ রয়েছে। অভিযোগ, এই ঘটনার জেরে গতবছর এক সাংবাদিকের উপর চড়াও হয়েছিলেন মোহনবাবু।

দেখুন অন্য খবর: